Institute of Veterinary Anatomy (291)
Henderickx, Hans Karel
Pabst, M A
Salomon, F V
This list was generated on Wed Feb 21 00:51:13 2018 CET. Tarentaal au pinot noir | SARIE
Tarentaal au pinot noir	deur Herman Lensing
Wilde tarentaal gekook met pinot noir van Hemel-en-Aarde se wêreld herinner aan Boergondië. Dis ‘n eenvoudige Franse gereg waarvan die hoender vervang word met tarentaal – en daar is letterlik duisende tarentale met hul kruiwawiel-skreeugeluide in die Hemel-en-Aarde-omgewing. La Vierge is geskep om hoofsaaklik pinot noir-wyne te maak, omdat die streek by uitstekgeskik is vir dié druifsoort en om pinot noir-wyne van wêreldgehalte te lewer.
4 tarentaal-borsies (kalkoen kan ook werk as jy nie jag nie)
‘n bottel La Vierge Noir Pinot Noir 2009 as marinade
olie na goeddunke
soveel gekapte knoffelhuisies as waarmee jou huisgenote gemaklik voel
‘n skeut brandewyn
6 kleinerige, heel aartappels, geskil
4 lang en sappige wortels, opgesny
sowat 6 klein uitjies, geskil
250g sampioene van jou keuse 1 hand vol granaatpitte, om te garneer
kapok-aartappels, apart gekook
Marineer die borsies oornag in wyn. Braai in olie op die kole tot bruin. Neem van die kole weg. Voeg knoffel by vleis. Braai dan rustig. Voeg meel by en roer deur. Voeg brandewyn by en steek die hele spul aan die brand. Voeg hoender-aftreksel by, asook wynmarinade na goeddunke. Geur met sout en peper. Kook stadig met so 3 stewige kole vir 2 – 3 uur. Hou dop vir as die kolestoom verloor en sit nuwes by. Voeg aartappels by en ná ‘n halfuur wortels en uitjies. Haal ná 3 – 4 uur van hitte af en voeg sampioene by. Garneer met granaatpitte en skep op kapok-aartappels.